разследвания.
 2. Ако запитаният орган не е подходящият орган за изпълнение на дадено искане за помощ, той предава искането на компетентния орган и търси съдействие от него. В такъв случай разпоредбите от настоящия протокол се прилагат mutatis mutandis по отношение на посочения орган. Органът заявител се уведомява за това.
 3. Исканията за помощ се изпълняват в съответствие със съответното законодателство на запитаната страна по споразумението.
 4. По споразумение между органа заявител и запитания орган и при спазване на установените от последния условия служители, определени от органа заявител, могат да присъстват по време на административните разследвания, посочени в параграф 1, и да имат достъп до същите помещения и до същите документи като запитания орган, с цел получаване на информация относно дейностите, които представляват или могат да представляват операции в нарушение на митническото законодателство, и от която органът заявител се нуждае за целите на настоящия протокол.
 Член 8
 Форма на предоставяната информация
 1. Запитаният орган предоставя на органа заявител резултатите от разследванията в писмен вид заедно със съответните документи, заверени копия или други материали.
 2. Тази информация може да бъде в електронен вид, освен ако органът заявител не поиска друго.
 3. Оригиналите на документите се изпращат единствено при поискване, в случаите, когато заверените копия са недостатъчни. Тези оригинали се връщат при първа възможност.
 Член 9
 Изключения от задължението за оказване на помощ
 1. Оказването на помощ може да бъде отказано или да бъде обвързано с изпълнението на определени условия или изисквания, в случаите когато една от страните по споразумението е на мнение, че помощта съгласно настоящия протокол може да:
 а)
 накърни суверенитета на Украйна или на държава — членка на Европейския съюз, от която е поискано да окаже помощ съгласно настоящия протокол; или
 б)
 засегне обществения ред, сигурността или други съществени интереси, по-специално в случаите, посочени в член 10, параграф 2 от настоящия протокол; или
 в)
 наруши промишлени, търговски или професионални тайни, които са защитени от закона.
 2. Оказването на помощ може да бъде отложено от запитания орган на основание, че тя би попречила на провеждано разследване, наказателно преследване или съдебно производство. В такъв случай запитаният орган се консултира с органа заявител, за да определи дали помощта може да бъде предоставена в съответствие с реда или условията, които запитаният орган може да изисква.
 3. Ако органът заявител изисква помощ, която самият той не би могъл да предостави, ако това се поиска от него, в своето искане той обръща внимание на този факт. В такива случаи се оставя на преценката на запитания орган да вземе решение как да отговори на такова искане.
 4. В случаите, посочени в параграфи 1 и 2 от настоящия член, решението на запитания орган и основанията за него трябва да бъдат съобщени незабавно на органа заявител.
 Член 10
 Обмен на информация и поверителност
 1. Всякаква информация, съобщена под каквато и да било форма в съответствие с настоящия протокол, е поверителна или с ограничен достъп, в зависимост от правилата, приложими във всяка от страните по споразумението. Тя влиза в обхвата на задължението за опазване на служебна тайна и се ползва